b'\n_START_ARTICLE_\nArginin\n_START_PARAGRAPH_\nArginin (ofte benevnt som L-arginin) er en av de 20 aminosyrene som er byggestener i proteiner. Den tilh\xc3\xb8rer gruppen basiske aminosyrer. Barn kan ikke selv produsere arginin, men kan f\xc3\xa5 behovet dekket gjennom f\xc3\xb8den. Det samme gjelder histidin. Arginin er en base, p\xc3\xa5 samme m\xc3\xa5te som lysin og histidin._NEWLINE_Det finnes en rekke kosttilskudd p\xc3\xa5 markedet som inneholder arginin. EU-organet EFSA gikk i 2011 grundig gjennom en rekke helsep\xc3\xa5stander som har blitt fremsatt i markedsf\xc3\xb8ring av disse, og fant at ingen av dem var tilstrekkelig vitenskapelig underbygget til \xc3\xa5 kunne godkjennes. Gjennom et vanlig kosthold f\xc3\xa5r man i seg tilstrekkelig med arginin gjennom kosten, i tillegg til at kroppen er i stand til \xc3\xa5 produsere det selv, noe som gj\xc3\xb8r tilskudd un\xc3\xb8dvendig.'